Návrh
Zákon
z .................. 2005,

ktorým sa mení a dopĺňa zákon č. 163/2001 Z. z. o chemických látkach 
a chemických prípravkoch v znení neskorších predpisov a o zmene a doplnení niektorých zákonov
	
Národná rada Slovenskej republiky sa uzniesla na tomto zákone:

Čl. I

Zákon č. 163/2001 Z. z. o chemických látkach a chemických prípravkoch v znení zákona č. 128/2002 Z. z., zákona č. 217/2003 Z. z. a zákona č. 434/2004 Z. z. sa mení a dopĺňa takto:

1. V § 1 ods. 1 sa za slovo „podmienky“ vkladajú slová „uvádzania chemických látok,   chemických prípravkov a detergentov na trh, podmienky“. 

2.  Poznámka pod čiarou k odkazu 1 znie: 
     „1) § 2 ods. 2 písm. a) až c) Obchodného zákonníka. 
Čl. 2  ods. 10   nariadenia  Európskeho  parlamentu a  Rady (ES)   č. 648/2004    z  31. marca 2004 o detergentoch  (Ú.v. EÚ L 104, 8.4.2004).“.

3.	V § 1 ods. 2 písm. a), e) a g) sa na konci pripájajú tieto slová „okrem testovania chemických látok, ktoré sú v nich obsiahnuté“.

4.	V § 1 ods. 2 písm. b) sa vypúšťajú slová „a prípravky na ochranu rastlín“ a na konci sa pripájajú tieto slová „okrem testovania chemických látok, ktoré sú v nich obsiahnuté“.

5.	Poznámka pod čiarou k odkazu 3 znie: 
     „3) Zákon Národnej rady Slovenskej republiky č. 184/1993 Z. z. o krmivách.“.

6.	V § 1 ods. 2 sa dopĺňa písmeno i), ktoré znie:
      „i) prípravky na ochranu rastlín14a), okrem ustanovení týkajúcich sa klasifikácie, označovania, balenia, zásad správnej laboratórnej praxe, karty bezpečnostných údajov a ustanovení týkajúcich sa kontroly, dovozu a vývozu.“. 
      Poznámka pod čiarou k odkazu 14a) znie:
„14a) Zákon Národnej Slovenskej republiky č. 285/1995 Z. z. o rastlinnolekárskej   starostlivosti v znení zákona č. 471/2001 Z. z.“

7.	V § 2 písmená f) a g) znejú:
„f) prioritnou chemickou látkou chemická látka, ktorej účinok na ľudí alebo životné   prostredie si vyžaduje osobitnú pozornosť z dôvodu jej nepriaznivých účinkov na život 
a zdravie ľudí alebo na životné prostredie a bola zaradená do Európskeho zoznamu prioritných chemických látok,14b)
g) obmedzenou chemickou látkou alebo obmedzeným chemickým prípravkom chemická látka alebo chemický prípravok, ktorý je zaradený do kategórie vybraných nebezpečných chemických látok alebo vybraných nebezpečných chemických prípravkov, ktorých použitie 
a uvádzanie na trh je z hľadiska ochrany života a zdravia ľudí a životného prostredia obmedzené,“. 

Poznámka pod čiarou k odkazu 14b znie:
     „14b) Nariadenie Komisie (ES) 1179/94 z 25. mája 1994 týkajúce sa prvého zoznamu prioritných látok ako ich predpokladá Nariadenie Komisie (EHS) 793/93 (Ú. v. ES č. L 131, 26. 5. 1994).
Nariadenie Komisie (ES) 2268/95 z 27. septembra 1995 týkajúce sa druhého zoznamu prioritných látok ako ich predpokladá Nariadenie Komisie (EHS) 793/93 (Ú. v.  ES č. L 231, 28. 9. 1995).
Nariadenie Komisie (ES) 143/97 z 27. januára 1997 týkajúce sa tretieho zoznamu prioritných látok ako ich predpokladá Nariadenie Komisie (EHS) 793/93 (Ú. v. ES č. L 025, 28. 1. 1997).
Nariadenie Komisie (ES) 2364/2000 z 25. októbra  2000 týkajúce sa štvrtého zoznamu prioritných látok ako ich predpokladá Nariadenie Komisie (EHS) 793/93 (Ú. v. ES č. L 273, 26. 10. 2000).“.

8.  V § 4 sa vypúšťa odsek 4. 
Doterajšie odseky 5 až 8 sa ozačujú ako odseky 4 až 7.

9.  V § 5 ods. 2 sa dopĺňa písmeno d), ktoré znie:
      „d) údaje o označovaní.“

10. V § 14 sa za odsek 2 vkladá nový odsek 3, ktorý znie:
„(4) Podnikateľ je povinný ohlásiť centru údaje podľa odseku 1 elektonickou formou na     formulári, ktorý poskytne centrum.“.
Doterajšie odseky 3 a 4 sa označujú ako odseky 4 a 5. 

11.  V § 15 sa za odsek 1 vkladá nový odsek 2, ktorý znie:
„(3) Podnikateľ je povinný ohlásiť centru údaje o fyzikálno-chemických vlastnostiach, toxicite a ekotoxicite chemických látok, expozícii a ostatných aspektoch týkajúcich sa vyhodnocovania rizika elektronickou formou na  formulári, ktorý poskytne centrum.“.
Doterajšie odseky 2 a 3 sa označujú ako odseky 3 a 4. 

12.  § 19 znie:
„§ 19

Centrum, ministerstvo zdravotníctva a ministerstvo životného prostredia navrhujú zaradiť do Európskeho zoznamu prioritných chemických látok14b) také prioritné chemické látky, ktoré majú alebo môžu mať nepriaznivý účinok na život a zdravie ľudí alebo životné prostredie, pričom prihliadajú na: 
a)	expozíciu chemickej látky, ktorej sú vystavení ľudia alebo životné prostredie,
b)	nedostatok údajov o účinkoch chemickej látky na život a zdravie ľudí a na životné prostredie,
c)	informácie publikované v tretích krajinách,
d)	množstvo vyrobené, dovezené a uvedené na trh.“. 

13.   V § 21 odsek 4 znie: 
 „(4) Centrum, na základe doplňujúcich údajov získaných podľa odsekov 2 a 3 
v spolupráci s ministerstvom zdravotníctva a ministerstvom životného prostredia posúdi riziko prioritnej chemickej látky.“. 
14.   § 21 sa dopĺňa odsekom 5, ktorý znie: 
  „(5) Ak výsledkom hodnotenia rizika je prijatie záveru podľa § 13 ods. 3 písm. c), centrum v spolupráci s ministerstvom zdravotníctva a ministerstvom životného prostredia navrhne stratégiu obmedzenia rizík vrátane kontrolných opatrení, ktorú oznámi ministerstvu hospodárstva.“. 

15.   V § 25 odsek 7 znie:
 „(7) Podrobnosti o požiadavkách na označenie špecifického rizika a označenie pre bezpečné používanie chemických látok a chemických prípravkov, ktorých objem obalu neprevyšuje 125 ml, ustanoví všeobecne záväzný právny predpis, ktorý vydá ministerstvo hospodárstva.“. 

16.	V § 26 ods. 8 sa na konci pripája táto veta: „Toto opatrenie sa netýka aerosólov, ktoré sú klasifikované a označené len ako mimoriadne horľavé alebo veľmi horľavé.“.  

17.   V § 28 sa vypúšťajú odseky 2, 3 a 7.
Doterajšie odseky 4 až 6 sa označujú ako odseky 2 až 4 a odsek 8 sa označuje ako odsek 5. 

18.  V § 28 ods. 3 sa číslo „4“ nahrádza číslom „2“.“

19.  § 29 vrátane nadpisu znie: 

„§ 29
Uvádzanie detergentov a povrchovo aktívnych látok pre detergenty na trh

(1)	 Detergenty23a) a povrchovo aktívne látky pre detergenty (ďalej len „detergenty“) sa uvádzajú na trh v súlade s podmienkami, vlastnosťami a obmedzeniami ustanovenými v osobitnom predpise.23b)
(2)	 Podnikatelia1) sú povinní poskytnúť centru požadované informácie 
a dokumentáciu o testovaní detergentov.23c)
(3)	 Podnikatelia môžu podať žiadosť o udelenie výnimky podľa osobitného predpisu23d). Žiadosť spolu s dokumentáciou odôvodňujúcu žiadosť o výnimku sa zasiela centru. Centrum po uhradení správneho poplatku podľa osobitného predpisu17) žiadosť o výnimku preskúma a vyhodnotí, pričom postupuje podľa osobiného predpisu.23e)
(4)	 Testy detergentov a povrchovo aktívnych látok obsiahnutých v detergentoch,23f) ktoré tvoria súčasť žiadosti podľa odseku 3, musia byť vykonané v súlade s požiadavkami na testovanie.23g) 
(5)	 Dodržanie povinností uložených podnikateľom podľa odseku 1 a 2 kontroluje Slovenská obchodná inšpekcia.
(6)	 Podnikateľ je povinný bezodkladne a bezodplatne poskytnúť kartu údajov 
o zložkách detergentov23h) Toxikologickému informačnému centru.
(7)	 Na klasifikáciu, označovanie a balenie detergentov, vrátane detergentov obsahujúcich nebezpečnú chemickú látku sa vzťahujú ustanovenia § 23 až 26.
(8)	 Pri označovaní detergentov sa informácie podľa osobitného predpisu23i) uvádzajú v štátnom jazyku16). 
(9)	 Na obaloch tekutých detergentov, ktoré sú určené na predaj malospotrebiteľovi sa nemôže použiť grafické zobrazenie ovocia podľa osobitného predpisu,6) ktoré môže uviesť malospotrebiteľa do omylu.“. 

 Poznámky pod čiarou k odkazom 23a  až  23i znejú:
„23a) Čl. 2 ods. 1 nariadenia (ES) č. 648/2004.
 23b)  Nariadenie (ES) č. 648/2004.
 23c)  Čl. 9 nariadenia (ES) č. 648/2004.
 23d)  Čl. 4 ods. 2 a Čl. 5 nariadenia (ES) č. 648/2004.
 23e)  Čl. 3 až 5, 7 a 9 nariadenia (ES) č. 648/2004.
 23f)  Čl. 7 nariadenia (ES) č. 648/2004.
 23g)  Nariadenie Rady (EHS) 793/93 z 23. marca 1993 o hodnotení a kontrole rizík z existujúcich látok 
(Ú. v.  ES L 084, 5.4.1993).
 23h)  Čl. 9 ods. 3 nariadenia (ES) č. 648/2004.“.
 23i)  Čl. 11 nariadenia (ES) č. 648/2004.“.
 
20.   V § 30 odsek 6 znie:
„(6) Podrobnosti o zásadách správnej laboratórnej praxe a podrobnosti o inšpekcii a overovaní správnej laboratórnej praxe upraví vláda Slovenskej republiky nariadením.“.

21.  V § 31 ods. 1 sa doterajší odkaz 23a) označuje ako odkaz 23j).

22.  V § 33 sa dopĺňajú písmená j) až m), ktoré znejú:
„j) zabezpečuje plnenie úloh uvedených v osobitnom predpise23k)  prostredníctvom Slovenskej národnej akreditačej služby,15) 
k)  postupuje podľa osobitného predpisu,23l)
  l)  podáva v spolupráci s centrom Európskej komisii správu o stave implementácie právne  záväzných aktov Európskych spoločenstiev a Európskej únie v oblasti chemických látok, chemických prípravkov a detergentov do vnútroštátnej legislatívy,
m)	je odvolacím orgánom vo veciach v  ktorých rozhodlo centrum.“.

Poznámky pod čiarou k odkazom 23k  a  23l  znejú:
„23k)  Čl. 8 ods. 2 nariadenia (ES) č. 648/2004 
    23l)  Čl. 15 ods. 1 nariadenia (ES) č. 648/2004.“.

23.   V § 34 sa vypúšťa písmeno a).
Doterajšie písmená b) až f) sa označujú ako písmená a) až e).

24.	 V § 34 písm. b) sa na konci pripájajú tieto slová: „prostredníctvom Úradu verejného zdravotníctva Slovenskej republiky,“.

25.	V § 34 písm. c) bod 1. sa za slovo „do“ vkladá slovo „Európskeho14b)“.

26.	V § 35 písm. a) sa na konci pripájajú tieto slová „prostredníctvom Slovenskej agentúry životného prostredia,“

27.	V § 35 písm. c) bod 1. sa za slovo „do“ vkladá slovo „Európskeho14b)“.

28.	V § 37 ods. 1 sa za slová „na úseku“ vkladajú slová „uvádzania chemických látok, chemických prípravkov a detergentov na trh na úseku“.

29.	V § 37 ods. 2 písm. e) sa za slová „súhlas na“ vkladajú slová „výnimky z oznamovacej povinnosti a“.

30.	V § 37 ods. 2 písm. g) sa za slovom „látok“ vypúšťa čiarka a pripájajú sa tieto slová
        „a pri zaraďovaní prioritných chemických látok do Európskeho zoznamu prioritných chemických látok14b) postupuje podľa § 19,“.

31.	V § 37 ods. 2 písm. k) znie:
       „k) spolupracuje s ministerstvom hospodárstva pri príprave správy pre Európsku komisiu o stave implementácie právne záväzných aktov Európskych spoločenstiev a Európskej únie v oblasti chemických látok, chemických prípravkov a detergentov do vnútroštátneho právneho poriadku,“.

32.	V § 37 ods. 2 písm. l) sa na konci pripájajú tieto slová: „a zúčastňuje sa na zasadnutiach výborov Európskej komisie,23m)“.

Poznámka pod čiarou k odkazu 23m  znie:
„23m) Čl. 12 nariadenia (ES) č. 648/2004.“. 

33.	V § 37 ods. 2 sa dopĺňajú písmená o) až  r), ktoré znejú:
„o) prijíma informácie od podnikateľov o uvádzaní detergentov na trh podľa § 29 ods. 2,
p)	prijíma žiadosti o udelenie výnimky na uvádzanie detergentov na trh od podnikateľov podľa § 29 ods. 3,
r)	preskúmava a vyhodnocuje žiadosti podnikateľov o udelenie výnimky z uvádzania detergentov a povrchovo aktívnych látok pre detergenty na trh podľa § 29 ods. 3 a informuje Európsku komisiu podľa osobitného predpisu23n).“.

Poznámka pod čiarou k odkazu 23n  znie:
„23n) Čl. 5 ods. 3 nariadenia (ES) č. 648/2004.“. 

34.	 § 37 odsek 3 znie:
„(3) Centrum je rozpočtová organizácia23o), ktorá je finančnými vzťahmi zapojená na rozpočet ministerstva hospodárstva. Centrum je služobným úradom štátnych zamestnancov, ktorí vykonávajú štátnu službu23p) a zamestnávateľom zamestnancov, ktorí vykonávajú práce vo verejnom záujme.23r)“. 

Poznámky pod čiarou k odkazom  23p  a  23r  znejú:
„23p) Zákon č. 312/2001 Z. z. o štátnej službe a o zmene a doplnení niektorých zákonov   v znení neskorších predpisov.
         23r) Zákon č. 552/2003 Z. z. o výkone práce vo verejnom záujme v znení neskorších  predpisov.“.

35.	 Doterajšia poznámka pod čiarou 23b) sa označuje ako poznámka pod čiarou 23o) 
a citácia „§ 21 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov“ sa nahrádza citáciou „§ 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.“. 

36.	V § 37 odsek 4 znie:
         „(4) Na čele centra je riaditeľ, ktorého vymenúva a odvoláva minister hospodárstva Slovenskej republiky po dohode s ministrom zdravotníctva Slovenskej republiky a ministrom životného prostredia Slovenskej republiky. 

37.	V § 39 ods. 1 sa za slovo „pôdohospodárstva,“ vkladá čiarka a slovo„centru“.
38.	V § 39 odsek 2 znie:
  „(2) Kontrolným orgánom vykonávajúcim kontrolu trhu je Slovenská obchodná inšpekcia, ktorá pri výkone kontroly postupuje podľa osobitného predpisu25c) a kontroluje plnenie povinností podľa § 4 až 8, 10, 12, 14, 15, 17, 18, 20, 23 až 29, 31 a 42. V rámci kontroly spolupracuje s centrom, s kontrolnými orgánmi Európskej únie a s kontrolnými orgánmi členských štátov Európskej únie.“.
Poznámka pod čiarou k odkazu 25c  znie:
        „25c)  § 4 až 9 zákona č. 128/2002 Z. z. o štátnej kontrole vnútorného trhu vo veciach ochrany  spotrebiteľa   a o zmene a doplnení niektorých zákonov v znení zákona č. 451/2004 Z. z.“.

39.	V § 40 sa odsek 3  dopĺňa písmenom e), ktoré znie:
        „e) nesplnil podmienky uvedené v § 29, pričom    nedodržal ustanovenia osobitného predpisu.23b)“.

40.	Za § 42a sa vkladá § 42b, ktorý znie

„§ 42b
Riaditeľ centra vymenovaný podľa doterajších predpisov sa považuje za riaditeľa podľa  tohto zákona.“.

41.	Za § 43 sa vkladá § 43a, ktorý znie:

„§43a

Zrušuje sa vyhláška Ministerstva hospodárstva Slovenskej republiky č. 423/2001 Z.z 
o podrobnostiach o metódach kontroly biologickej odbúrateľnosti povrchovo aktívnych látok v pracích prostriedkoch a v čistiacich prostriedkoch a o požiadavkách pri ich uvádzaní na trh.“.

Čl. II
Zákon č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. zákona č. 22/2004 Z. z., zákona č. 377/2004 Z. z.  a  zákona č. 451/2004 Z. z. sa mení takto:

V § 7 odsek 4 znie:
„(4) Kontrolovaná osoba je povinná uhradiť náklady vzoriek a skúšok na overenie bezpečnosti a kvality výrobkov, ak ich deklarovaná bezpečnosť alebo kvalita nevyhovuje požiadavkám osobitných predpisov17a).“.
Poznámka podčiarou k odkazu 17a znie:
          „17a) Napríklad zákon č. 634/1992 Zb. o ochrane spotrebiteľa v znení neskorších predpisov, zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z., zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, zákon č. 163/2001 Z. z. o chemických látkach  a chemických prípravkoch v znení neskorších predpisov, zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov.“. 

Čl. III

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z. zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona 
č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona 
č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 
Z. z., zákona č. 480/2002 Z. z., zákona č. 553/2002 Z. z., zákona č. 217/2003 Z. z., zákona 
č. 245/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona 
č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 633/2004 Z. z., zákona č. 653/2004 Z. z., zákona 
č. 656/2004 Z. z., zákona č. 725/2004 Z. z., zákona č. 5/2005 Z.z., zákona č. 8/2005 Z. z. 
a zákona č. 15/2005 Z. z. sa dopĺňa takto:

V prílohe Sadzobník správnych poplatkov v časti VIII položka 153 sa dopĺňa písmenom d), ktoré znie:
„d) Žiadosť o podanie výnimky z uvádzania detergentov alebo povrchovo aktívnych látok pre detergenty na trh 36s)		               		5 000 Sk“.“
Poznámka pod čiarou k odkazu 36s znie:
„36s) § 29 ods. 3 zákona č. 163/2001 Z. z. o chemických látkach a chemických prípravkoch v znení neskorších predpisov.“.

Čl. IV
Účinnosť

Tento zákon nadobúda účinnosť 1. augusta 2005, okrem bodov 19, 20, 22 (§ 33 písm. j) až l), 28, 29, 31,  38 a 39 a článku III, ktoré nadobúdajú účinnosť 8. októbra 2005 a bodov 22 (§ 33 písm. m)), 23, 34, 36 a 40, ktoré nadobúdajú účinnosť 1. januára 2006.